stanford-oval/wikipedia huggingface dataset:
גורו ג'אגט

| --- | --- |

 לידה:  30 באוגוסט 1979 פורט קולינס, קולורדו
 פטירה:  1 באוגוסט 2021 (בגיל 41) ווניס, לוס אנג'לס
 כינויים נוספים:  גורו ג'אגט את'ינה דיי קייטי דיי קונדוליני קייטי
 ידועה בשל:  הדרכת יוגה האמינה בתאוריות קשר התנגדה לחיסונים כונתה "מנהיגת כת" על ידי עובדיה לשעבר
 תקופת הפעילות:  2013–2021 (כ־8 שנים)
 מקצוע:  מדריכת יוגה מגישת פודקאסט בעלים של חברת אופנה בעלים של חברת הפקות
 בן זוג:  טאג נאם (2019-2021)
קייטי גריגס (באנגלית: Katie Griggs;‏ 30 באוגוסט 1979 – 1 באוגוסט 2021; המוכרת בשם "גורו ג'אגט" (באנגלית: Guru Jagat) הייתה מדריכת יוגת קונדליני (אנ'), מגישת פודקאסט והבעלים של חברת אופנה וחברת הפקות.
גריגס מזוהה בעיקר כמי שתמכה בתנועת QAnon והרבתה להפיץ את תאוריות הקשר של התנועה בפודקאסט שברשותה.
ילדות והשכלה מוקדמת

גריגס נולדה בקיץ 1979 בפורט קולינס, קולורדו. אמה הייתה איכרית וליצנית רפואית שגידלה את גריגס בהשפעת טכניקות ניו אייג' שדגלה בהן.
לפני שאימצה את פרסונת "גורו ג'אגט", גריגס כינתה עצמה בשמות את'ינה דיי, קייטי דיי וקונדוליני קייטי. לאחר שנשרה מבית הספר, גריגס קיבלה תואר ראשון ממכללת אנטיוכיה (אנ'). גריגס למדה יוגת קונדליני בניו מקסיקו תחת הדרכתו של יוגי בהאג'ן (אנ').
קריירה והשקפות

העיתונאית אמילי גורין תיארה את גריגס כאחת שמחפשת אחר תשומת לב והגדירה אותה כקורבן וכעבריין בו זמנית, לאחר שגורין ציינה בפודקאסט בו התארחה שגריגס מתעללת בעובדיה וככזאת המשלבת אלמנטים של כת בשיעורי היוגה שלה.
גריגס הייתה הבעלים והמתפעלת של כיתת לימוד ליוגה בשם "רא מה" (באנגלית: Ra Ma Institute) שהייתה ממוקמת בלינקולן בולוורד (אנ') בווניס, לוס אנג'לס. המוסד הוקם בשנת 2013. בין המשתתפות המפורסמות בשיעוריה של גריגס נכללות השחקנית קייט הדסון, הזמרת אלישיה קיז וכן השחקניות קלי רתרפורד, דמי מור ולורה דרן. עובדים במוסד סיפרו שהם מקבלים פחות משכר המינימום. גריגס פתחה כיתת יוגה שנייה בבולדר, קולורדו בקיץ 2014.
גריגס הייתה גם מנחת הפודקאסט "Reality Riffing with Guru Jagat". במהלך מגפת הקורונה, גריגס השתמשה בפודקאסט שלה במטרה להפיץ תאוריות קשר וטענה שהנגיף הופץ באמצעות מטוסי ריסוס ושבינה מלאכותית משתלטת על העולם. גריגס אירחה בפודקאסט שלה את הקונספירטור ארתור פירסטנברג (אנ') וכן את הקונספירטור האנטישמי דיוויד אייק (אנ'). גריגס סירבה למלא אחר חוקי משרד הבריאות בקליפורניה (אנ') הקשורים לקורונה וסירבה להתחסן נגד הנגיף.
גריגס נעזרה ברשתות החברתיות כדי להפיץ פוסטים חיוביים שנוגעים למנטור שלה, יוגי בהאג'ן שהואשם באונס, התעללות בילדים והתנהלות כלכלית פלילית. בנוסף, גריגס נהגה לשתף בקביעות תאוריות קשר מתנועת QAnon ודיברה בין השאר על תאוריית פיצה גייט. בשנת 2021, שני עובדים לשעבר של גריגס האשימו אותה בניהול כת ובכינויי תומכי תנועת "Black Lives Matter" "תיקנים".
גריגס הייתה הבעלים של ליין האופנה "Robotic Disaster" ושל חברת ההפקות "RA MA Records".
ספרה

בשנת 2017, חברת ההוצאה לאור Harper Elixir (אנ') פרסמה את ספרה של גריגס, "Invincible Living: The Power of Yoga, The Energy of Breath and Other Tools for a Radiant Life" (בעברית: "חיים בלתי מנוצחים: כוחה של היוגה, האנרגיה שבנשימה וכלים נוספים לחיים קורנים"). טרם פרסומו, הספר הופץ תחת החשבונות של גריגס ברשתות החברתיות וכן תחת חשבון בשם "RA MA Media" אותו היא ניהלה ועסק בפרסומים על יוגת קונדליני. הספר כולל בתוכו איורים המדריכים את הקורא בתרגילי נשימה פשוטים, תרגילי כושר וכן בעצות לחיים טובים ובריאים יותר. בספר מתוארת דרך להאיץ את חילוף החומרים בגוף, שיפור מצב הרוח, שיפור היצירתיות, הורדת לחץ והאטת הזדקנות. בנוסף, בספר כתובות הצעות להתנהלות כלכלית נכונה ודרכים לשיפור חיי המין.
חיים אישיים ומוות

גריגס התחתנה עם גבר בשם טאג נאם בטקס סיקי בסקוטלנד ב-2019.
גריגס נפטרה ב-1 באוגוסט 2021 בגיל 41 בעקבות התקף לב שנבע מתסחיף ריאתי שנגרם לאחר ניתוח בקרסולה השמאלי. גריגס קבורה בבית עלמין בהוליווד (אנ').
מורשת

רשת הזרמת המדיה "Max" הצהירה שהיא עובדת על סרט תיעודי על חייה של גריגס תחת השם "Breath of Fire" |(בעברית: "נשימת אש") על שם אחת מטכניקות הנשימה בה משתמשים ביוגת קונדליני.
LAist (אנ') סיקרו את פעילותה של גריגס בעונה הרביעית של הפודקאסט "Imperfect Paradise (אנ')".
הערות שוליים

1 2 3 4 5 6 7 8 9 10 11  Hayley Phelan, The Second Coming of Guru Jagat, Vanity Fair, ‏2021-12-01
1 2 3 4 5 6  Steffie Nelson, In a Land of Spiritual Seekers, Kundalini Teacher Guru Jagat Is Rising Above Them All, LAmag - Culture, Food, Fashion, News & Los Angeles, ‏2015-12-14
1 2 3  Eviana Hartman, Meet the L.A. Yoga Guru Taking On Resting Bitch Face and Donald Trump, Vogue, ‏2017-01-12
↑  Conspirituality, A Religion and Spirituality podcast featuring Derek Beres and Matthew Remski, www.podchaser.com
1 2 3 4 5 6 7 8  Emily Guerin, She was a popular yoga guru. Then she embraced QAnon conspiracy theories, www.npr.org, ‏January 2, 2023
1 2 3  Joelle Diderich, Guru Jagat Branches Out Into Fashion, WWD, ‏2019-08-12
↑  Encore: QAnon's toehold in the wellness world, Wyoming Public Media, ‏2023-01-07
↑  Jessica Wang, The bizarre claims made by Kundalini yoga boss Guru Jagat, www.news.com.au, ‏December 7, 2021
1 2  Valli Herman, How Guru Jagat helps you get your groove back in a techy and complex era, Los Angeles Times, ‏2017-09-20
↑  Kate Hudson and Kelly Rutherford Swear by Kundalini Yoga Practice to Stay Centered, Peoplemag
↑  Joelle Diderich, Obituary: Kundalini Yoga Teacher Guru Jagat Dies at 41, WWD, ‏2021-08-04
↑  Erik Pedersen, ‘Breath Of Fire’ Docuseries About Guru Jagat Set At HBO Max From Vanity Fair & SecondNature, Deadline, ‏2021-12-01
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גורו ג'אגט".
איכון טלפון נייד

מפת מעקב מיקום בתוך מבנה בטלפון נייד
איכון טלפון נייד הוא תהליך לזיהוי מיקומו של טלפון נייד, בין אם הוא נייח או נע. האיכון עשוי להיעזר במספר טכנולוגיות, כגון אותות רדיו בין מספר אנטנות סלולריות, באמצעות אותות לוויין או באמצעות אותות Wi-Fi. כדי לאתר טלפון נייד באמצעות ריבוי אותות רדיו ניידים, על הטלפון לפלוט לפחות את אות הסרק כדי ליצור קשר עם תחנות בסיס סמוכות ואינו מצריך שיחה פעילה. המערכת העולמית לתקשורת ניידת (GSM) מבוססת על עוצמת האות של הטלפון לתרני האנטנות הסמוכים למכשיר.
איתור טלפון נייד עשוי לשמש שירותים מבוססי מיקום החושפים את הקואורדינטות בפועל של הטלפון. חברות תקשורת משתמשות בכך כדי לאמוד את מיקומו של הטלפון הנייד, ובכך גם את מיקומו של המשתמש.
טכנולוגיה

קיימות טכנולוגיות אחדות לאיכון טלפונים ניידים:
טכנולוגיה > טכנולוגיות מבוססות רשת

ניתן לקבוע את מיקומו של טלפון נייד באמצעות תשתית הרשת של ספק השירות. היתרון של טכניקות מבוססות רשת, מנקודת מבטו של ספק שירות, הוא שניתן ליישם אותן בצורה לא פולשנית מבלי להשפיע על המכשירים. טכניקות מבוססות רשת פותחו שנים רבות כאשר מקלטי GPS הפכו להיות נפוצים בטלפונים ניידים.
טכנולוגיית האיכון מבוססת על מדידת רמות הספק ותבניות קרינה ומשתמשת בכך שטלפון נייד מתקשר באופן אלחוטי עם אחת מתחנות הבסיס הקרובות ביותר, כך שמיקום תחנת הבסיס מרמז שהטלפון הסלולרי נמצא בקרבת מקום.
מערכות מתקדמות קובעות את האזור שבו נמצא הטלפון הנייד ומעריכות באופן גס גם את המרחק לתחנת הבסיס. קירוב נוסף יכול להיעשות על ידי אינטרפולציה של אותות בין תרני אנטנה סמוכים. באזורים עירוניים, שבהם צפיפות תחנות הבסיס גבוהה מספיק ניתן להגיע לדיוק של כ-50 מטר. באזורים כפריים ושוממים, בהם תחנות הבסיס עשויות להיות מרוחקות מאוד זו מזו, ניתן לקבוע את מיקום הטלפון הנייד בצורה הרבה פחות מדויקת.
איכון GSM משתמש באומדני מרחק למספר תחנות בסיס ׁׁׁׁׁׁׁ(multilateration) לקביעת מיקומם של טלפונים ניידים, בדומה לשימוש בטריאנגולציה, בדרך כלל כדי לזהות את מיקומו את המשתמש.
טכנולוגיה > טכנולוגיות מבוססות מכשיר

ניתן לקבוע את מיקומו של טלפון נייד באמצעות תוכנה המותקנת במכשיר עצמו. בגישה זו נקבע מיקומו של המכשיר על ידי על ידי זיהוי תא הבית, עוצמות האות של תא הבית והתאים הסמוכים, והיא נשלחת ברציפות לספק. בנוסף, אם המכשיר מצויד גם ב-GPS ניתן לשלוח לספק מיקום מדויק יותר באופן משמעותי .
גישה נוספת היא שימוש בטכניקה המבוססת על "טביעת אצבע", שבה עוצמת האות של תא הבית והתאים הסמוכים מתועדת בנקודות שונות באזור מסוים באמצעות wardriving (אנ') ומותאמת בזמן אמת כדי לקביעת את מיקום המכשיר.
החיסרון העיקרי של גישות מבוססות מכשיר, מנקודת מבטו של ספק השירות, הוא הצורך להתקין תוכנה על המכשיר עצמו. התקנה כזו מחייבת שיתוף פעולה של המנוי. התטכנה גם חייבת להיות מותאמת למערכות הפעלה שונות של מכשירי טלפון ניידים.
טכנולוגיה > טכנולוגיות מבוססות Wi-Fi

הקושי של מערכות GPS לספק איכון בסביבות מקורות, למשל בניינים, מרתפים, ומנהרות, והתפוצה הרחבה של רשתות Wi-Fi עודדו חברות לתכנן שיטות חדשות לאיכון פנימי מבוסס Wi-Fi. רוב הטלפונים החכמים משלבים שימוש באות לווייני כמו GPS או GLONASS יחד עם איכון מבוסס Wi-Fi.
מטרה תפעולית

על מנת לנתב שיחות אל הטלפון הנייד, תחנת בסיס מאזינות לאות שנשלח מהטלפון. הגורם העיקרי שיקבע איזה תחנת בסיס תעביר את השיחה לטלפון הוא עצמת האות, על מנת להבטיח איכות שיחה מיטבית. אך קיימים גם גורמים נוספים כמו עומס הרשת ומיקומו הספציפי של המשתמש. כשהטלפון משנה את מיקומו, תחנות הבסיס עוקבות אחר האות, ובהתאם לצורך "ינדוד" הטלפון לתחנת בסיס סמוכה. על ידי השוואת עוצמת האות היחסית ממספר תחנות בסיס, ניתן לקבוע באופן גס את המיקום הכללי של הטלפון.
שימוש באפליקציות

ניתן לשתף את המיקום של הטלפון עם חברים או בני משפחה, לפרסם אותו באתר ציבורי, או לשתפו עם משתמשים אחרים של אפליקציית טלפון חכם. הכללת מקלטי GPS בטלפונים חכמים תרמה לפופולריות העצומה של אפליקציות גאוגרפיות. יישומים ספציפיים כוללים:
גדר וירטואלית כמו אזור אסור לטיסה, או אזור מוגבל מהירות לקורקינט ממונע
ניווט GPS, אפליקציות ומפות
אפליקציות איתור כמו Find My Friends
אפליקציות היכרויות מבוססות מיקום כמו גריינדר
הקלטת מסלולים
אפליקציות ספורט וכושר
פרטיות

איכון נוגע בסוגיות רגישות של פרטיוּת, שכן הוא מאפשר לבדוק היכן נמצא אדם נמצא ללא ידיעתו וללא הסכמתו. רצוי מאוד לוודא ששירותים המשתמשים באיכון או במיקום המשתמש נוקטים בנוהלי אבטחה קפדנים ביותר. בשנת 2012 ערך העיתונאי הגרמני מלטה ספיץ הרצאת TED בנושא פרטיות הטלפון הנייד, בה הציג את הנתונים המאוחסנים שלו שקיבל מדויטשה טלקום לאחר שתבע את החברה. הוא תיאר את הנתונים, המורכבים מ-35,830 שורות נתונים, שנאספו עליו, באומרו, "אלה שישה חודשים מחיי [...] אתה יכול לראות איפה אני, מתי אני ישן, מה אני עושה..." הוא הפך את המידע שלו לזמין לציבור במפה אינטראקטיבית המאפשרת למשתמשים לצפות בכל התנועות שלו במהלך הזמן הזה.
ראו גם

נדידה (תקשורת)
שירות מבוסס מיקום
תחנת בסיס
הערות שוליים

↑  "Tracking a suspect by any mobile phone: Tracking SIM and handset". BBC News. 2005-08-03. נבדק ב-2010-01-02.
1 2  "Location Based Services for Mobiles: Technologies and Standards“, Shu Wang, Jungwon Min and Byung K. Yi, IEEE International Conference on Communication (ICC) 2008, Beijing, China
↑  Mobile Positioning Using Wireless Networks
↑  Laitinen, H.; Lahteenmaki, J.; Nordstrom, T. (2001). "Database correlation method for GSM location". IEEE VTS 53rd Vehicular Technology Conference, Spring 2001. Proceedings (Cat. No.01CH37202). Vol. 4. Rhodes, Greece: IEEE. pp. 2504–2508. doi:10.1109/VETECS.2001.944052. ISBN 9780780367289.
↑  Reynolds, Bethany. "Handset-based Mobile phone carrier tracking app". נבדק ב-6 בפברואר 2015. {{cite web}}:  (עזרה)
↑  Ibrahim, M.; Youssef, M. (2012-01-01). "CellSense: An Accurate Energy-Efficient GSM Positioning System". IEEE Transactions on Vehicular Technology. 61 (1): 286–296. doi:10.1109/TVT.2011.2173771. ISSN 0018-9545. S2CID 14790516.
↑  Ibrahim, M.; Youssef, M. (2010-12-01). "CellSense: A Probabilistic RSSI-Based GSM Positioning System". 2010 IEEE Global Telecommunications Conference GLOBECOM 2010. pp. 1–5. Bibcode:2010arXiv1004.3178I. doi:10.1109/GLOCOM.2010.5683779. ISBN 978-1-4244-5636-9. S2CID 3220133.
↑  Ibrahim, M.; Youssef, M. (2011-06-01). "A Hidden Markov Model for Localization Using Low-End GSM Cell Phones". 2011 IEEE International Conference on Communications (ICC). pp. 1–5. doi:10.1109/icc.2011.5962993. ISBN 978-1-61284-232-5. S2CID 7459928.
↑  Mohammad Pourhomayoun and Mark Fowler, Improving WLAN-Based Indoor Mobile Positioning Using Sparsity, Asilomar Conference on Signal Processing., 2012
↑  The Chicago Syndicate: Roving Bug in Cell Phones Used By FBI to Eavesdrop on Syndicate, www.thechicagosyndicate.com
↑  Fitzgerald, Britney (25 ביולי 2012). "Malte Spitz's TED Talk Takes On Mobile Phone Privacy Debate (VIDEO)". Huffington Post. נבדק ב-26 בינואר 2016. {{cite news}}:  (עזרה)
↑  interactive map, ZEIT ONLINE (בגרמנית)
↑  Biermann, Kai (10 במרץ 2011). "Betrayed by our own data". ZEIT. נבדק ב-26 בינואר 2016. {{cite web}}:  (עזרה)
בית ג'ן (סוריה)

| --- | --- |
 מדינה:  סוריה סוריה
 מחוז:  מחוז ריף דמשק
 נפה:  נפת קטנא
 תת-נפה (נאחיה):  נאחיית בית ג'ן
 חבל ארץ:  הר חרמון
 שפה רשמית:  ערבית
 גובה:  1,050 מטרים
 דת:  אסלאם סוני
 אוכלוסייה:  ‏
  ‑ בעיירה:  2,846 (2004)
 קואורדינטות:  33°18′38″N 35°55′08″E﻿ / ﻿33.31055556°N 35.91888889°E﻿ / 33.31055556; 35.91888889 
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהבית ג'ן(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהבית ג'ן  he tabBackground:;tabBorder:#aaa;defaultTab:0;
 
בית ג'ן (בערבית: بيت جن) היא עיירה בדרום-מערב סוריה למרגלות הר חרמון, בגובה 1,050 מטרים מעל פני הים. העיירה בית ג'ן ממוקמת כ-40 ק"מ דרומית-מערבית לדמשק ו-11 ק"מ מזרחית לגבול עם ישראל. בשנת 2004, גרו בעיירה 2,846 תושבים - רובם מוסלמים סונים.
היסטוריה

הכפר בית ג'ן היה קיים כבר בזמן שלטונה של השושלת האיובית. הוא מוזכר ברישומיו של הגאוגרף האנדלוסי, אבן ג'ובייר (אנ'), שביקר במקום בסוף המאה ה-12 ותיאר אותו כ"כפר הממוקם בין דאריא לבניאס השוכן בין גבעות".
במהלך מלחמת האזרחים בסוריה נכבשה העיירה בידי המורדים, ועד סוף דצמבר 2017 שלטו בה בעיקר פעילי ג'יהאד המזוהים עם ארגון תחריר א-שאם. ב-29 בדצמבר 2017 נכנעו המורדים ששלטו בעיירה ובסביבותיה. הכוחות הנאמנים לנשיא סוריה בשאר אל-אסד השתלטו על העיירה ונתנו למורדים להתפנות מהאזור.
הערות שוליים

↑  על פי מפקד אוכלוסין של 2004 (בערבית).
↑  יאסר עוקבי, ‏סוריה: הושלם פינוי המורדים בבית ג'ן, מיליציה שיעית על גבול ישראל, באתר מעריב אונליין, 30 בדצמבר 2017
ג'יזל בונדשן

| --- | --- |

ג'יזל בונדשן, 2014
 לידה:  20 ביולי 1980 (בת 44) ברזיל ריו גראנדה דו סול שבברזיל
 שם לידה:  Gisele Caroline Bündchen 
 מדינה:  ברזיל
 מקום מגורים:  ברזיל, ארצות הברית
 ידועה בשל:  עמוד שער של ווג וקוסמופוליטן
 תקופת הפעילות:  1995–2015 (כ־20 שנה) 
 מקצוע:  דוגמנית
 מעסיק:  ויקטוריה'ס סיקרט, IMG Models, C&A, Pantene, Elite Model Brazil, שאנל, Falabella 
 תפקיד:  שגרירה של רצון טוב 
 השקפה דתית:  cultural Catholic 
 בן או בת זוג:  טום בריידי (2009–2022)  לאונרדו דיקפריו (2000–2005)  טום בריידי (2006–2008) 
 מספר צאצאים:  3 
 חתימה:   
 האתר הרשמי
 
בונדשן בתצוגת אופנה
ג'יזלי קרוליני בונדשן (בפורטוגזית: Gisele Caroline Bündchen; נולדה ב-20 ביולי 1980), ידועה בשמה הפרטי ג'יזל (בהגיה ברזילאית: "ז'יזֶלי"), היא דוגמנית על ושחקנית ברזילאית.
מאז שנת 2002 ועד שנת 2016 ג'יזל הייתה הדוגמנית המרוויחה ביותר בעולם. במהלך 2015 הסתכמו הכנסותיה של ג'יזל בכ-44 מיליון דולר, 35 מיליון דולר יותר מהדוגמניות אחריה ברשימה.
ביוגרפיה

בונדשן נולדה במדינת ריו גראנדה דו סול שבברזיל, אחת משש בנות, כולל אחות תאומה, למשפחה ממוצא גרמני, אמה וניה הייתה פקידה בבנק ואביה סוציולוג. בהיותה בת 14 נשלחה על ידי אמה, יחד עם שתיים מאחיותיה, לקורס דוגמנות מקומי במטרה לשפר את יציבתה לקראת טקס התבגרות מסורתי. סיום הקורס היה בטיול לסאו פאולו, בעת שהותה במרכז קניות מקומי איתר אותה צייד כישרונות של סוכנות דוגמנות ועוד באותו יום צולמה לבוק. בונדשן נרשמה לתחרות היופי "מראה השנה של סוכנות עלית", הגיעה למקום השני בברזיל ולאחת מהעשיריה הראשונה בתחרות הבינלאומית באיביזה שבספרד. לאחר הצלחתה בתחרות עברה להתגורר בסאו פאולו והחלה בקריירה מקצוענית.
במהלך הקריירה שלה עיטרה ג'יזל שערי מגזיני אופנה מובילים יותר מכל דוגמנית אחרת בהיסטוריה, כבר ביולי 1999 כיכבה בשער של המגזין "ווג" תחת כותרת העורך "שובה של הדוגמנית הסקסית". עוד באותה שנה הופיעה פעמיים נוספות בשער המגזין ונבחרה לדוגמנית השנה של ווג/VH1. הופעתה על שער מגזין ווג במרץ 2008 יחד עם הכדורסלן לברון ג'יימס, בתמונה שצולמה על ידי אנני ליבוביץ' עוררה סערה, שכן היו שראו בצילום הנצחה של סטריאוטיפ גזעני, בו מוצג לברון כקינג קונג.
בשנת 2000 הייתה לדוגמנית הרביעית בהיסטוריה שתמונתה התנוססה בשער המגזין רולינג סטון ומאז הופיעה גם על שערי מגזינים יוקרתיים, לאו דווקא בתחום האופנה, כגון טיים, פורבס, וניטי פייר וניוזוויק.
בכתבה שהופיעה באוגוסט 2008 בעיתון הדיילי ניוז דורגה בונדשן במקום הרביעי מבין האישים המשפיעים ביותר על עולם האופנה.
ב-5 באוגוסט 2016 צעדה בטקס הפתיחה של המשחקים האולימפיים באולימפיאדת ריו דה ז'ניירו באצטדיון המרקנה.
קמפיינים וחסויות

בונדשן שימשה כדוגמנית הבית של מספר חברות, מותגי על ומעצבי אופנה כגון דולצ'ה וגבאנה, כריסטיאן דיור, ורסצ'ה, פולו ראלף לורן, זארה, לואי ויטון וויקטוריה'ס סיקרט עימה סיימה את ההתקשרות ב-2007.
בשנת 2002 חתמה ג'יזל על חוזה לקידום חברת Blackglama (קונצרן בתעשיית הפרוות שמשווק פרוות מחורפנים), במהלך תצוגת אופנה מתוקשרת של ויקטוריה'ס סיקרט, נקטעה הופעתה של ג'יזל על ידי 4 נשים חברות ארגון נגד שימוש בפרוות שעלו למסלול עם שלטים בגנותה. מאוחר יותר תקפה ג'יזל את ארגון PETA שהלוגו שלו התנוסס על השלטים, אך גם הודיעה כי בתור אוהבת חיות, החלטתה לייצג את Blackglama הייתה מוטעית.
ב-2006 חתמה ג'יזל על חוזה ארוך-טווח עם חברת אפל במטרה לקדם את מכירות המקינטוש והיא השתתפה גם בפרסומת של דיסני וניוואה. ב-2007 חתמה על חוזה עם קונצרן פרוקטר אנד גמבל לקידום המותג פנטן. על פי פרסומים סירבה לקבל את שכרה בדולרים אלא דרשה תשלום באירו, זאת על רקע היחלשות הדולר בעולם. ב-2014 חתמה על חוזה ארוך טווח לשמש כפרזנטורית של חברת ביגוד הספורט אנדר ארמור בדומה לבעלה.
בונדשן היא בעלת מותג אופנה מצליח לסנדלים בשם "איפנמה" על שם השכונה הברזילאית באותו שם. היא הופיעה בשני סרטי קולנוע, "השטן לובשת פראדה" מ-2006 ובתפקיד מרכזי כשודדת בנקים בסרט "טקסי בניו יורק" מ-2004.
ב-2015 הודיעה כי תפרוש מדוגמנות בתצוגות אופנה באפריל אותה שנה ותתמקד בפרויקטים מיוחדים ובמשפחתה.
חיים אישיים

בפברואר 2009 נישאה ג'יזל לכוכב הפוטבול האמריקאי טום בריידי, איתו ניהלה מערכת יחסים מאז סוף 2006, לזוג שני ילדים. באוקטובר 2022 הודיע הזוג על גירושיהם. לבונדשן בן נוסף שנולד בפברואר 2025 מבן זוגה ז'ואקים ולנטה. בעבר ניהלה מערכות יחסים מתוקשרות עם לאונרדו דיקפריו וקלי סלייטר.
הערות שוליים

↑  דירוג הדוגמניות המכניסות ביותר באתר מגזין פורבס (באנגלית)
↑  יעל בן ישראל, ‏"פורבס": אלה 8 הדוגמניות הכי מרוויחות בעולם ב-2014, באתר גלובס, 27 באוגוסט 2014
↑  The World's Highest-Paid Models 2015, באתר פורבס
↑  LeBron James' 'Vogue' cover called racially insensitive, באתר USA Today,‏ 24 במרץ 2008
↑  סוכנות הידיעות, עסק שחור, באתר nrg‏, 25 במרץ 2008
↑  סוכנויות הידיעות, הדוגמנית ג'יזל בונדשן מצטרפת לוורן באפט ולביל גרוס: מהמרת נגד הדולר, באתר TheMarker‏, 5 בנובמבר 2007
↑  Under Armour inks Gisele Bundchen, באתר ESPN, ‏2 בספטמבר 2014
↑  Supermodel Gisele Bundchen to quit runway in April, באתר Yahoo!‎,‏ 18 במרץ 2015
| --- | --- |
בקרת זהויות :  PLWABN: 9810663860605606  BnF: cb150813775 (data)  GND: 142267597  ISNI: 0000 0000 8160 5079  LCCN: n2011073923  MusicBrainz: ca1b9595-001e-4c03-99b2-485593f08aeb  NKC: js20081126001  NLK: KAC2020N8690  SUDOC: 139536485  VIAF: 84279455   WorldCat (עם VIAF): 84279455
הצוללת הצהובה

ערך זה עוסק במוסד ללימוד מוזיקה בירושלים. אם התכוונתם למשמעות אחרת, ראו .
| --- | --- |

חזית המרכז
 מידע כללי
 סוג:  אקדמיה למוזיקה, אולם מוזיקה 
 שימוש:  מרכז רב תחומי למוזיקה
 כתובת:  רחוב הרכבים 13, תלפיות
 מיקום:  ירושלים
 מדינה:  ישראל 
 בעלים:  צוללת צהובה המקום למוזיקה בירושלים ע"ר
 
 קואורדינטות:  31°45′14″N 35°12′45″E﻿ / ﻿31.75382°N 35.212517°E﻿ / 31.75382; 35.212517
 yellowsubmarine.org.il
  (למפת ירושלים מוגדלת) הצוללת הצהובה(למפת ירושלים רגילה) הצוללת הצהובה(למפת הרי ירושלים רגילה) הצוללת הצהובה(למפת הרי ירושלים מוגדלת) הצוללת הצהובה
 
צוללת צהובה – המקום למוזיקה בירושלים היא מרכז רב תחומי למוזיקה הכולל מועדון ובמה להופעות, אולפן הקלטות, מגמת מוזיקה על-אזורית לבגרות עבור בתי ספר תיכוניים בירושלים, בית ספר לסאונד וחברת תקליטים. כמו כן מתקיים בצוללת פרויקט הרכבים מוזיקליים במסגרתו מוצעים להרכבי נוער נבחרים בגילי 13–18 שירותי הפקה מוזיקלית וליווי מקצועי בתחומי נגינה בקבוצה, עיבוד, כתיבה, הלחנה, סאונד, ניהול תוכנית חזרות ושימוש בציוד מקצועי לאורך שנת הלימודים וללא תשלום. נגנים ולהקות בפרויקט מקבלים הזדמנות לחשיפה כהופעות חימום וליווי לאמנים מוכרים.
המרכז נוסד ב-1991 לפי יוזמה משותפת של חי תורן מטעם הקרן לירושלים והמוזיקאי שמוליק קובלסקי מטעם עיריית ירושלים ובסיוע תרומה של קרן פלורשהיימר. משנת 2000 מנהלת את המרכז עמותה עצמאית בתמיכת הקרן לירושלים, האגף לתרבות והאגף לאומנויות של עיריית ירושלים, משרד התרבות והספורט וקרן קיסריה אדמונד בנימין דה רוטשילד.
אמנים ישראלים רבים החלו דרכם על במת הצוללת, בהם מרסדס בנד, אסף אבידן, הדג נחש ותמר אייזנמן.
הפקות ואירועים

הצוללת הצהובה משמשת גם כיזמית ומפיקת תוכן של סדרות מופעים, פרויקטים שנתיים ופסטיבלים, בהם:
סדרת הופעות המקור "לא סטנדרטים" - הופעות בהם מתארחים אמנים של מוזיקה פופולרית מתחומים מוזיקליים שונים, בתוך אנסמבל נגני ג'אז מובילים.
"פסטיבל החשיפה הבינלאומי לג'ז ומוזיקת עולם"- פסטיבל שנתי בו מוזמנים חברות תקליטים ולייבלים בינלאומיים, מנהלי פסטיבלים, בעלי מועדונים, עיתונאים וכתבים במטרה לחשוף אותם לאמנים ישראלים בתחילת דרכם.
מופעי מחווה לאמנים ישראלים ובינלאומיים, בין השאר הופקו מופעי מחווה לדייוויד בואי, נינה סימון, נעמי שמר ויענקל'ה רוטבליט.
"הטיש הגדול" - המופע של המוזיקאי משה להב, בו הקהל שותף פעיל, מתקיים בקביעות מספר פעמים בשנה מאז סוף שנות ה-90.
הערות שוליים

↑  יונתן מנדלס, מועדון "הצוללת הצהובה" בירושלים חוגג 20 שנה, באתר הארץ, 1 ביולי 2011
↑  דפנה יעקובוס רנצר, פסטיבל החשיפה הבינלאומי לג'ז ומוזיקת עולם חוזר זו השנה השישית, באתר כל העיר, 14 בנובמבר 2017
↑  יובל ניסני, הצוללת הצהובה: מופע מחווה ליענקל'ה רוטבליט, באתר כל העיר, 23 בדצמבר 2017
| --- | --- |
בקרת זהויות :  MusicBrainz: 7dce8409-178c-4dd2-befb-e62001f7ee52
בלבול (פסיכולוגיה)

ערך זה עוסק ברגש אנושי. אם התכוונתם לכדורגלן עבר ישראלי, ראו .
אדם מבולבל
בלבול מוגדר לרוב כמצב הכרתי מטא-קוגניטיבי, ורק לעיתים נדירות מוגדר כמצב רגשי. אף על פי שלא קיימת הסכמה על הסיווג שלו, קיימת הסכמה שלמצב זה יש ערך אינפורמטיבי ורגשי רב לקבלת החלטות מדי יום. בלבול הוא רגש חדש בפסיכולוגיית הרגש ושייך לחלק מרגשות המידע. בלבול הוא אות מטה-קוגניטיבי: הוא מודיע לאנשים שהם אינם מבינים את המתרחש וכי יש צורך בשינוי פעולה כלשהו, כמו אסטרטגיית למידה חדשה, מאמץ רב יותר או נסיגה והימנעות.
תיאוריות שונות מקטלגות בלבול בדרכים שונות. תיאוריות קטגוריאליות מגדירות בלבול כרגש, תיאוריות ממדיות יקבעו את רמות ההנאה, העוררות והדומיננטיות של מצבים מבלבלים (בלבול נמצא בעבר כמצב מאוד לא נעים, חסר מעצורים וחסר אונים) ולחקור כיצד אלה משפיעים על התנהגויות, ותיאוריות הערכה יתרכזו בתהליכים הקוגניטיביים המעורבים ביצירת בלבול ואת הדרך בה זה עשוי להוביל להתנהגות מסוימת.
המחקרים המוקדמים על בלבול התאפיינו בפרדיגמת "עומס המידע", נושא שעדיין מושך תשומת לב רבה כ"עומס בחירה", "עומס מגוון" או "בחירת יתר". כיום נוטים לחקור בלבול כתהליך של שתי רמות הערכה, הערכות ראשוניות ומשניות. הערכות ראשוניות מתרכזות במושג הבלבול הדרושות להבנת החוויה הסובייקטיבית של הבלבול. בקטגוריה זו הערכות כמו מצב מוטיבציה, חוסר עקביות, מניע, חוסר ודאות וחוסר הבנה. הרמה השנייה של הערכות שמעורבות בבלבול הן הערכות של פוטנציאל הסוכנות והשליטה, בנקודה זו רגשות נוספים (שהם חלק מחוויית הבלבול) נוצרים ומנחים התנהגות עוקבת המבוססת על דחפים התנהגותיים ומאפיינת אותם. לכן, יש להבין את הבלבול כתהליך דינמי של קוגניציות ורגשות סובייקטיביים ביותר. אנשים מתמודדים לא רק עם בלבול אלא גם עם רגשות אחרים שעלולים להתקיים במקביל.
בלבול מתאים למרחב ההערכה של העניין. במשותף עם עניין זה כולל הערכה של משהו כחדש ומורכב; ובניגוד אליו, הפרט מעריך את האירוע כקשה להבנה. קיימת תמיכה למודל הערכה זה: עבור אנשים שמתעניינים בחינוך לאמנות, בלבול הוא רגש מרכזי: זהו הרגש האופייני של טירונים שמתמודדים עם יצירות שהם לא יכולים להבין. טיפוח מומחיות באמנויות כרוך ככל הנראה הן בצמצום והן ברתימת חווית הבלבול. מחקרים מנבאים תחושה של בלבול כתגובה לאמנות חזותית, ושיפור יכולתם של אנשים להבין משהו הופך אותו לפחות מבלבל ומעניין יותר, במילים אחרות, הבלבול הופך לעניין.